Predstavnici italijanske Fondacije „Alexandar Langer“ posjetili su u subotu, 5.augusta 2008. Fondaciju Istina Pravda Pomirenje. U delegaciju su bili gospodin Edi Rabinni i gospođa Judith Nothdurfter i u razgovoru sa Sinanom Alićem, predsjednikom  Fondacije IPP i Selimom Bešlagićem, ex- načelnikom Opštine Tuzla, razgovarali o problemima koje je na površinu izbacilo hapšenje Ilije Jurišića u Beogradu.

Tom prilikom Alić je upozano goste sa dosadašnjim  aktivnostima u predmetu Jurišić i problemima koji ga prate. Istaknuto je da se u ovoj fazi beogradski predmet „Tuzlanske kolone“ može riješti i uz političko posredovanje. Upravo zahvaljujući angažovanju Fondacije „Alexandar Langer“ „slučaj Jurišić“ su članovi Evropskog parlamenta iz Italije (pokret „Zelenih“) unijeli u ovu visoku instituciju o i tome su upoznati Komesar Oli Ren i gospođa Doris Pak.

- U saradnji sa partnerskim organizacijama u Beogradu, među kojima je i Fond za humanitarno pravo, vršimo monitoring suđenja i nemamo nikakvih projedbi na profesionalno ponašanje sudskog vijeća, ali smo upozorili na manipulacije od strane Tužilaštva za ratne zločine Republike Srbije, posbeno tužioca Vladimira Vukčevića, naglasio je Sinan Alić


Selim Bešlagić je govorio o problemima koji su prouzrokovani hapšenjem Ilije Juršića u Beogradu i naglasio da veliku odgovornost u ovom  slučaju snose i državni organi Bosne i Hercegovine, koja nema sistem zaštite svojih građana.


-Kada sam u Parlamentu BiH postavio pitanje zašto nakon prestanka važenja Pravila Rimskog puta nadležne institucije nisu odgovarajućim rješenjima popunile pravnu prazninu dobio sam katastrofalan odgovor – nisu imali novca, objasnio je Bešlagić.


Gospodin Edi Rabinni je naglasio da bi bilo dobro realizovati raniju inicijativu da se Selim Bešlagić, uz garancije da će mu biti omogućen nesmetan dolazak i povratak iz Strazbura, direktno obrati poslanicima Evropskog parlamenta, a da Fondacija pripremi dokumentaciju koja će se prezentirati evropskim parlamentarcima.


Uz zahvalnost za dosadašnji angažman predsjednik Fondacije Istina Pravda Pomirenje, Sinan Alić, gostima je uručio primjerke publikacija „Da li smo imali pravo na odbranu“ i „Ja sam RATnu opciju“ to kopije dokumentarnog filma „Žrtva je krivac“.
